...Refalo ma kienx reġa ġie maħtur Ministru minkejja li kien l-aktar kandidat li ġab voti f'Għawdex Joseph Buttigieg inħatar Chairperson tal-Kumitat tal-Garanzija waqt li l-post vakat minn Buttigieg bħala Chairperson ta’ Heritage Malta ġie mimli minn Anton Refalo. Refalo kien Ministru ta' Għawdex sal-aħħar leġiżlatura u għalkemm kien kiseb l-akbar numru ta' voti il-PM Muscat ma kienx reġa ħatru Ministru. Dan is-sit kien żvela kif Muscat kien sussegwentement offrielu l-Ministeru tal-Biedja u Sajd , iżda Refalo għal raġunijiet mhux pubbliċi ma kienx aċċetta.  Refalo kien involut f'diversi kontroversji, kif ukoll kien l-għajn ta' kritika minħabba numru kbar ta' nies li ddaħħlu mal-Gvern, fosthom fiċ-Ċittadella , għalkemm mhux magħruf lanqas jekk kienux dawn li wasslu għat-tneħħija ta' Refalo. Joseph Buttigieg se jkun qiegħed jissostitwixxi lill-Professur Timothy Gambin li min-naħa tiegħu se jkun qed jassisti lil Heritage Malta fuq il-wirt kulturali marittimu. Il-gvern rringrazzja lil Buttigieg tax-xoghol siewi li wettaq fil-ħidma tiegħu bħala Chairperson ta’ Heritage Malta kif ukoll lill-Professur Timothy Gambin talli mexxa ‘l quddiem il-Kumitat tal-Garanzija. Il-gvern awgura lil Buttigieg, lill-Professur Gambin, u lil Refalo fil-funzjonijiet ġodda tagħhom.